তৃতীয় শ্রেণির পদগুলোর লিখিত পরীক্ষার জন্য বাংলা, ইংরেজি, গণিত ও সাধারণ জ্ঞান—এই চার বিষয়ে পরীক্ষা নেওয়া হয়ে থাকে। অষ্টম থেকে নবম-দশম শ্রেণির বাংলা সাহিত্য ও ব্যাকরণের কিছু কমন বিষয় ও ইংরেজি বোর্ড বইয়ের গ্রামার অংশ ভালো করে পড়তে হবে। অষ্টম শ্রেণির পাটিগণিত বই থেকে কিছু প্রশ্ন করা হয়। লসাগু, গসাগু, সরল, ঐকিক নিয়ম, শতকরা, শংতাশ—এসব অংশ থেকে বেশি প্রশ্ন করা হয়। জাতীয় ও আন্তর্জাতিক বিষয়ে প্রশ্ন করা হয় সাধারণ জ্ঞানে। জানতে হবে সাম্প্রতিক বা সমসাময়িক বিষয়াবলিও। বাজারে বিগত বছরের প্রশ্নপত্রসংবলিত প্রতিরক্ষা মন্ত্রণালয়ের নিয়োগ গাইড পাওয়া যায়। সেগুলো পড়লে পরীক্ষার বিষয়ে ভালো ধারণা পাওয়া যাবে।